KOSKETUSKOHTA
Kosketuskohta. Puhujana tri Charles Stanley.
Evankeliumia kaikkeen maailmaan. Aiheena: Lupauksen Jumala.
Me kaikki teemme lupauksia.
Osan pidämme, osan emme.
Saatamme aikoa pitää kaikki, mutta emme syystä tai toisesta pidä.
Ajattelen vanhempia, jotka tekevät lupauksia lapsilleen -
mutta eivät pidä niitä ajatellen, että he ovat vain lapsia.
Mutta muista, että kun lapselle lupaa jotain, -
lapsi arvioi lupauksen sen mukaan, kuka sen antoi.
Jos isä lupaa viedä lapsen katsomaan ottelua -
tai antaa lapselle jotain, -
mutta kotiin tultuaan hän sanookin: "Olen väsynyt."
"Meni liian pitkään töissä. En ehdi. Anteeksi."
Lapsi ei ajattele, että isä ei pitänyt lupausta vaan että isä hylkäsi hänet.
Lupaus on voimallinen asia.
Kun vanhemmat ei pidä sanaansa, etenkin pikkulapsille käy näin: -
Pikkupoika pitää isää Jumalasta seuraavana. Samoin tyttö äitiä.
Kun elämän kaksi tärkeintä ihmistä eivät pidä sanaansa, -
tapahtuu näin: lapsi ei ainoastaan epäile silloin tällöin vanhempaansa, -
vaan hän varttuu epäillen aikuisten sanoja.
Kun tekee lupauksia, kannattaa miettiä toisenkin kerran.
Ellemme täytä lupauksiamme, tapahtuu näin: -
se heijastaa meitä ja luonnettamme -
ja se satuttaa toista
Se ei siis koske ainoastaan meitä.
Lupaukset ovat arvokkaita. Niiden pitäisi olla merkityksellisiä.
Jos oikein miettii, koko kristillinen elämä -
pyörii lupausten ympärillä, ja ne lupaukset tulevat Jumalan Sanasta.
Mistä tietää saavansa ikuisen elämän? Koska Jeesus lupasi, -
että jos turvaa Häneen Vapahtajana, saa ikuisen elämän lahjan.
Sen uskoo Hänen lupauksensa takia.
Entä kun kuolee? Mistä tietää, minne menee?
Siitä, että Raamattu sanoo: "pois ruumiista kotiin Herran luo".
Mistä tietää, että tulee ylösnousemus? Koska Jeesus sanoi ja sinä uskot.
Jokin Hänessä saa uskomaan Hänen lupauksiinsa.
Koko elämä on kiinni lupauksissa.
Sanoman tarkoitus on simppeli.
Haluan teidän ymmärtävän, -
miksi Kaikkivaltiaan Jumalan lupauksiin voi luottaa.
Moni sanoo: "Luotin, mutta se ei toiminut."
Miksei toiminut? Rikkoiko Jumala lupauksensa?
Se on varma, ettei Hän rikkonut lupaustaan.
Katsotaan hetki Heprealaiskirjeen 10. lukua.
Luen koko katkelman, mutta käsittelen vain yhtä jaetta.
Luen sen, sillä tätä jae merkitsee, ja kerron sen jo nyt.
Hän puhuu siitä, että meillä on pääsy Jumalan luo, Hepr. 10:19:stä alkaen.
Meillä on suhde Häneen Jeesuksen kautta, -
jota Hän kutsui uudeksi, eläväksi tieksi, joka meillä pelastetuilla on.
Jeesus on Ylipappimme, ja meillä on täysi varmuus Hänen työnsä ansiosta.
Jakeessa 23 Hän sanoo: -
"pysykäämme järkähtämättä toivon tunnustuksessa, -
sillä hän, joka antoi lupauksen, on uskollinen".
Sanomani ytimessä on siis se, -
miksi meidän tulee uskoa Jumalan lupauksiin.
Mietipä itse elämäsi aikana tekemiäsi lupauksia.
Olet luvannut rakastaa puolisoa.
Tai olet luvannut jotain lapsille, vanhemmille tai ystävälle.
Monestiko olet joutunut rikkomaan lupauksen?
Tai oletko lupaillut leväperäisesti: -
"Tulen paikalle. Voit luottaa minuun."
Sitten et mennytkään. "Hän ymmärtää." Ehkä hän ei ymmärtänyt.
Jumalassa on se hieno piirre, -
että Hän ei ole ikinä rikkonut tai unohtanut lupaustaan. Ei ainoatakaan.
Kun tajuaa, että koko kristillinen elämä on kiinni Jumalan Sanan lupauksissa, -
alkaa ymmärtää, miten tärkeää on, -
että sinä ja minä ymmärrämme, mitä tarkoittaa se, kun lupaamme jotain.
Mitä Jumala tarkoitti?
Ja miksi ylipäätään uskoa, että Jumala lupasi?
Jos joku lupaisi antaa 5 000 dollaria, jos tulet seurakuntaan sunnuntaina, -
esittäisit kaksi kysymystä.
Kuka tämä ihminen on, ja onko hänellä edes viittä tonnia?
Kaksi asiaa: luonne ja kyky.
Luonne ja kyky liittyvät lupaukseen.
Pitääkö hän sanansa ja kykeneekö hän pitämään sen?
Välillä ihmiset valittavat siitä, mitä Jumala tekee tai ei tee.
Pitää ymmärtää yksi tärkeä asia.
Jumala antaa kahdenlaisia lupauksia, ehdottomia ja ehdollisia.
Ehdoton lupaus on Jumalan antama lupaus, -
jossa Hän tekee sen, mitä ikinä Hän lupaa, -
ilman minkäänlaisia poikkeuksia.
Siitä esimerkkinä on 1. Moos. 12, -
jossa Jumala puhuu Aabrahamille.
Tämä on täydellinen esimerkki ehdottomasta lupauksesta.
Huomatkaa tämän ja ehdollisen lupauksen ero.
1. Moos. 12:1: -
"Ja Herra sanoi Abramille: 'Lähde maastasi, suvustasi -
ja isäsi kodista siihen maahan, jonka minä sinulle osoitan.'"
Katsopa näitä lupauksia.
"Niin minä teen sinusta suuren kansan, -
siunaan sinut ja teen sinun nimesi suureksi, -
ja sinä olet tuleva siunaukseksi.
Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä."
Siinä on yksi ehdoton lupaus toisensa perään.
Jumala ei sano kertaakaan: paitsi, jos, mutta, kun, missä.
Hän sanoo vain: "Näin minä teen."
Se on ehdoton lupaus.
Katsotaan esimerkki ehdollisesta lupauksesta.
Ehdollinen lupaus on sellainen, -
jossa ihminen lupaa tehdä jotain, jos tietyt olosuhteet toteutuvat.
"Jos tapahtuu näin, minä teen näin."
Niitä on Raamatussa monta, mutta otetaan yksi, Room. 10:9―10.
"Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut". Se on ehdollinen lupaus.
Joku sanoo: "Olen pelastunut, koska olen hyvä ihminen."
Jumala ei sano niin. Jumala sanoo, että pelastuksen ehtona -
usko Jeesukseen Vapahtajana ja Herrana.
Ja: "Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä." Siinä on ehto.
Millaisia lupauksia meistä suurin osa siis tekee?
Meillä on valta tehdä ainoastaan ehdollisia lupauksia siitä syystä, -
ettemme voi hallita kaikkea. Emme voi hallita kaikkia olosuhteita.
Siksi teemme ehdollisia lupauksia.
Lupaamme koko sydämestä. "Teen näin. Tulen paikalle."
Varmaan useimmiten tuletkin.
Mutta voi sairastua tai sattua jotain, eikä pääsekään.
Teemme siis ehdollisia lupauksia, -
ja uskottavuutemme perustuu luonteeseemme -
ja kykyymme tehdä se, mitä lupaamme.
Sama pätee kristilliseen elämään.
Jumala tekee ehdottomia ja ehdollisia lupauksia.
Me teemme ehdollisia lupauksia.
Vain Jumala voi tehdä lupauksia, joita mikään ei voi muuttaa.
Katsotaan tässä valossa luonnetta ja kykyä.
Tutkitaan hetki Jumalaa.
Tutkitaan Jumalan neljää ominaisuutta, luonteenpiirrettä.
Niitä on muitakin, kuten puhtaus, oikeudenmukaisuus ja vanhurskaus.
Neljä Hänen ominaisuuttaan.
Haluan teidän näkevän, että nämä, -
kun ymmärrät, kuka Hän on, millainen Hän on, mitä se merkitsee, -
ja mihin Hän kykenee, sinulla ei ole syytä epäillä Jumalan Sanaa.
Paavali sanoi: "minun Jumalani on rikkautensa mukaisesti täyttävä -
kaikki teidän tarpeenne kirkkaudessa, Kristuksessa Jeesuksessa."
Pitääkö Hän lupauksensa? Ehdottomasti.
Hän pitää lupauksensa.
Tutkitaanpa Jumalan ominaisuuksia. Ensimmäinen on tämä tosiasia: -
Jumala on totuudellinen.
Se tarkoittaa, että Hän on totuudellinen koko ajan.
Hän on totuus. Hän puhuu vain totta.
Hän tuntee totuuden joka ikisestä asiasta elämässä.
Tiitus kirjoittaa, että Jumala ei valhettele.
Lisäksi 4. Moos. 23:ssa on mainio jae.
4. Moos. 23:19: -
"Ei Jumala ole ihminen, niin että hän valhettelisi, -
eikä ihmislapsi, että hän katuisi.
Sanoisiko hän jotakin eikä sitä tekisi, puhuisiko jotakin eikä sitä täyttäisi?"
Vastaus on: "Ei". Hän ei sano jotain ja jätä sitten tekemättä.
Hän ei voi valehdella. Hän on totuus.
Jeesus sanoi: "Minä olen tie, totuus ja elämä."
Hänessä on kaikki totuus.
Yksi syy, miksi voin uskoa Hänen lupauksiinsa, on se, -
että Hän puhuu ainoastaan totta.
On toinenkin ominaisuus, ja siitä voisi sanoa paljon.
Toinen ominaisuus on uskollisuus.
Jumala on uskollinen.
1. Kor. 1:ssä aivan kirjeen alussa -
Paavali sanoo: "Jumala on uskollinen, hän, jonka kautta te olette kutsutut -
hänen Poikansa Jeesuksen Kristuksen, -
meidän Herramme, yhteyteen."
Hän on luotettava. Hän tekee sen, mitä Hän sanoo tekevänsä.
Jumala ei ole milloinkaan elämäsi aikana ole osoittautunut uskottomaksi.
Hän on uskollinen Jumala.
Se on Hänen tunnuspiirteensä.
Raamatussa se sanotaan monta kertaa, esimerkiksi 1. Kor. 10:ssä.
Kuuntelepa tätä kohtaa, jonka me kaikki olemme lukeneet monta kertaa.
Ja kiitos Jumalalle siitä.
"Teitä ei ole kohdannut muu kuin inhimillinen kiusaus".
Se tarkoittaa, että kaikilla on ollut kiusauksia. Meillä ja kaikilla muilla.
"Teitä ei ole kohdannut muu kuin inhimillinen kiusaus; -
ja Jumala on uskollinen, -
hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä, -
niin että voitte sen kestää."
Siis kaikissa kiusauksissa, koetuksissa ja vastoinkäymisissä -
meillä on tämä mahtava lupaus Jumalalta.
Hän lupaa, ettei hän salli meitä koeteltavan tai kiusattavan -
millään sellaisella, mitä emme voi kestää -
Hänen avullaan, johdatuksellaan ja kyvyllään viedä meidät sen läpi.
Hän on totuuden Jumala, -
ja Hän on uskollinen Jumala.
Kolmanneksi Hän on muuttumaton. Hän ei muutu.
Esimerkiksi Mal. 3:6:ssa sanotaan, -
että Jumala ei muutu. Hän ei muuta mieltään.
Tapahtuu ehdollisia ja ehdottomia asioita.
Jos Jumala sanoo: "Näin minä teen, -
jos te teette näin." Tai ette tee.
Jos sitten toimii Hänen tahtonsa tai tarkoitustensa vastaisesti, -
Hän ei teekään niin. Eikö Jumala pitänytkään lupaustaan? Piti.
Lupaukseen liittyi ehto, jota rikoit. Tämä on erittäin tärkeää.
Ellei sitä ymmärrä, luulee pian, että Jumala ei pitänyt lupaustaan.
Kuunnelkaapa nyt tarkasti. Jumala liittää lupauksiinsa ehtoja -
meidän parastamme silmällä pitäen, -
sillä Hän on totuuden Jumala. Hän on uskollinen itselleen ja meille.
Hän ei muutu.
Mutta Hän on myös rakkauden Jumala.
1. Joh. 4:ssä puhutaan siitä, että Jumala on rakkaus.
Yksi syistä, miksi Häneen tulee uskoa, on tämä: -
Kysyt: "Mistä tiedän, rakastaako Jumala minua?"
Jos joku kysyy minulta, teen näin.
Risti riittää todistamaan minulle, että Hän rakastaa minua.
Jos Hän on valmis tekemään edestäni sen, -
ei ole mitään syytä epäillä, etteikö Hän tekisi muut, vähempiarvoiset asiatkin.
Risti on äärimmäinen rakkauden osoitus.
Hän piti lupauksen. Hän sanoi: "Menen ristille ja kuolen syntienne tähden."
"Saatte syntinne anteeksi ristintyöni takia."
Hän teki sen, minkä lupasi tehdä, eikä ole syytä epäillä Häntä.
Hän on ehdottoman uskollinen ja totuudellinen.
Hän ei ikinä muutu. Ja Hän on ehdottoman rakkauden Jumala.
Voin luottaa Hänen luonteeseensa.
Mutta onko Hän kykenevä? Katsotaan kolmea muuta ominaisuutta.
Ensinnäkin Jumala on kaikkitietävä.
Hän tietää joka ikisen asian.
Kuuntele, mitä Hepr. 4. luvussa sanotaan.
Alkaen jakeesta 12. Luku 4.
"Sillä Jumalan sana on elävä ja voimallinen -
ja terävämpi kuin mikään kaksiteräinen miekka ja tunkee lävitse, -
kunnes se erottaa sielun ja hengen, nivelet sekä ytimet, -
ja on sydämen ajatusten ja aivoitusten tuomitsija;
eikä mikään luotu ole hänelle näkymätön, -
vaan kaikki on alastonta ja paljastettua hänen silmäinsä edessä, -
jolle meidän on tehtävä tili."
Se tarkoittaa, että voin luottaa Häneen, koska Hänellä on tämä kyky.
Koska Hän on kaikkitietävä, Hän tietää joka ikisen asian -
joka ikisessä päätöksessä, joka sinun on tehtävä.
Hän tietää, mitä edelsi, mitä on meneillään ja mitä sitten tapahtuu.
Siksi kun tulemme Hänen luokseen ja Hän antaa lupauksen, -
Hän ei anna lupausta heittämällä kolikkoa.
Hän tekee lupauksia, mutta mihin perustuen?
Absoluuttiseen, loputtomaan, kaiken- kattavaan, täydelliseen tietoonsa -
joka ikisestä asiasta sinussa. Hän ei kykene tekemään virheitä.
Me teemme virheitä. Teemme päätöksiä vajavaisten tietojen, -
virheellisten kuulopuheiden ja arvelujen pohjalta.
Hän tekee päätökset vain absoluuttisen totuuden pohjalta.
Toinen ominaisuus on se, että Hän on kaikkialla läsnä.
Mitä se tarkoittaa? Tunnette Psalmin 139.
Puhutaan siitä, missä Jumala on ja mitä Hän tietää, -
ei vain meistä, vaan kuulkaa, mitä Hän sanoo myös.
"Herra, sinä tutkit minua ja tunnet minut.
Istunpa minä tahi nousen, sinä sen tiedät;
sinä ymmärrät minun ajatukseni kaukaa.
Käynpä tahi makaan, sinä sen havaitset, -
ja kaikki minun tieni ovat sinulle tutut.
Sillä, katso, ei ole sanaa minun kielelläni, -
jota sinä, Herra, et täysin tunne."
Täysi tietoisuus.
Kaikkialla läsnä olemisella tarkoitan sitä, -
että Hän on aina tukemassa meitä, kävi miten kävi.
Hän on läsnä jokaisen lupauksen täyttymyksessä.
Hän lupaa: "En ikinä hylkää sinua."
"En ikinä hylkää sinua."
"Olen kanssanne joka päivä maailman loppuun asti."
Poissa ruumiista Herran luona.
Kävi miten kävi, Jeesus on läsnä.
Ja sitten on vielä yksi mahtava syy lisää luottaa Häneen, -
ja se on Hänen kaikkivoipuutensa.
Hänellä on kaikki valta.
Hän tietää, mitä tehdä, ja Hänellä on valta tehdä se.
Siteeraan Psalmia 103:19 melkein joka sunnuntai.
"Herra on pystyttänyt istuimensa taivaisiin, -
ja hänen kuninkuutensa hallitsee kaikkia."
Kun Jumala lupaa jotakin, -
tarvitseeko miettiä, pystyykö Hän tekemään sen vai ei? Ehdottomasti ei.
Voi luottaa joka ikiseen lupaukseen, jonka Jumala on antanut, -
ehdottoman varmana siitä, että Hän täyttää sen. Miksi?
Koska Hän puhuu ainoastaan totta.
Koska Hän on uskollinen. Häneen voi luottaa.
Ja koska Hän ei ikinä muuta mieltään.
Hän rakastaa meitä loputtomasti.
Hän tietää meistä aivan kaiken.
Hän on kanssamme joka ikinen hetki.
Ja Hänellä on kaikki valta toteuttaa joka ikisen tilanteen ja asiaintilan, -
jonka Hän päättää toteuttaa, sillä ei ole mitään, -
mikä voi rajoittaa Kaikkivaltiaan Jumalan kaikkivoipuutta.
Tajuatko, miten siunattu olet, kun meillä on tällainen Jumala?
Mietin maailman muita uskontoja. Millainen varmuus niissä on?
Mitä aitoa toivoa niissä on?
Meidän Jumalamme on täydellisesti riittävä ja uskollinen -
ja aina läsnä auttamassa, mitä ikinä tarvitsemmekaan.
Sellainen Hän on.
Haluan kuitenkin mainita vielä jotain.
Minulla ja sinulla on vastuumme.
Vaatimuksia on kolme.
Ensinnäkin pitää olla kuuliainen Hänelle.
Mitä ikinä Hän pyytää, pitää olla kuuliainen.
Jos olet anonut Jumalalta jotain mutta Jumala ei ole antanut sitä, -
ja uskot Raamatun Sanan, että Jumala täyttää kaikki tarpeet, -
kysy itseltäsi, valehteleeko Jumala. Ei valehtele.
Onko Hän kykenemätön? Ei ole.
Silloin sinussa on jotain, mikä pitää käsitellä.
Yksi on kuuliaisuus, toinen usko.
Luotatko todella Häneen?
Kolmas asia on omistaa vastaus.
Jos pyydän Jumalalta jotain -
mutta minulla on asiasta jotain epäilyksiä, -
silloin en ota sitä omakseni. Tiedän sen tästä.
Anon Häneltä jotakin, -
ja sitten ajan moottoritietä ja olen huolestunut.
Kotona murehdin ja vatvon. Sanon: "Jumala, Sinä lupasit."
Silloin olen lukenut ja kuullut sen.
Tiedän, mitä Hän sanoo, mutta en ole ottanut sitä omakseni.
Kun omistaa Jumalan lupaukset itselleen, ei ole murhetta mistään, -
koska Hän on totuus, Hän ei muutu, Hän on rakkaus, -
Hän on uskollinen, kaikkialla läsnä, kaikkitietävä ja kaikkivoipa.
Miksi pitäisi nurista?
Kyse on siitä, uskonko Häneen.
Uskonko, että Raamatun Jumala on se, mikä Hän sanoo olevansa?
Eli että Hän pitää kaikki lupauksensa unohtamatta ainoatakaan -
ja että Hän ei ikinä riko lupaustaan.
Aamen.
Tätä voi katsoa joku ei-kristitty. Mietit, miten tämä koskee sinua.
Raamattu sanoo, että jos suullasi tunnustat, -
että Jeesus Kristus on Herra, -
ja sydämessäsi uskot, että Jumala herätti Hänet kuolleista, sinä pelastut.
Suun tunnustus merkitsee sitä, -
että sanot uskovasi, että Jeesus on Jumalan Poika ja elämämme Herra.
Näin tehden annat elämäsi Hänen käsiinsä sen takia, kuka Hän on, -
syntien anteeksisaamiseksi ristintyön ansiosta.
Pyydät Häntä antamaan anteeksi syntisi, -
antamaan ikuisen elämän lahjan -
ja antamaan sisällesi Pyhän Hengen elääksesi jumalisesti kaikkina päivinä.
Jos pyydät sitä Häneltä, omistat lupauksen.
Omistat Jumalan Sanan lupauksen, -
Raamatun 66 kirjan lupauksen, -
että Hän tekee pilkulleen kuten Hän sanoo.
Hän antaa anteeksi, puhdistaa, antaa pelastuksen iäksi ja kodin taivaassa -
sekä on kanssasi joka päivä elämäsi loppuun asti.
Mutta ehtona on, että annat elämäsi Kristukselle, -
tunnustat syntisi ja luotat ristiin syntisi täydellisenä maksuna.
Ehkä sinulla on tosi raskasta ja kysyt, missä Jumala on.
Et ole uskossa. Kerron, missä Hän on.
Siellä, missä Hän on aina ollut.
Aivan sydämesi oven ulkopuolella.
Pyytää päästä sisään.
Hän tahtoo, että avaat oven ja päästät Hänet sisään.
Samassa elämäsi muuttuu.
Niin voi tapahtua saman tien.
Isä, olemme kiitollisia siitä, -
että olet niin täydellinen.
Luonteessasi ei ole mitään vikaa -
eikä voimassasi vajavuutta.
Olet absoluuttisen täydellinen, pyhä, vanhurskas ja oikeamielinen.
Rukoilen, että Jumalan Henki puhuu jokaiselle kuulijalle, -
niin että he havaitsevat, että ainoa tapa elää -
on Kristuksen kautta Sinua palvellen, Isä, -
joka olet mahtava Jumala, kuten totesimme.
Rukoilen, että jokainen kuulija lopettaa vastaan pyristelemisen -
ja tunnustaa, että Sinä olet ainoa tosi Jumala.
Niin Jeesus kuvaili Sinua ja rukoili Joh. 17. luvussa.
Me tiedämme, että olet.
Rukoilen niiden puolesta, jotka kompuroivat elämässään -
puntaroiden, mitä tehdä.
Auta heitä ymmärtämään ainakin, että Sinä olet vastaus.
Olet aina ollut vastaus.
Koputat ja odotat yhä, ja he voivat hoitaa asiansa kuntoon.
Kiitämme siitä, että olet pitänyt lupauksesi pelastaa meidät -
siitä asti, kun annoit lupauksen.
Olet pitänyt lupauksesi johdattaa meitä siitä asti, kun annoit sen, -
ja kaikki muutkin. Rakastamme Sinua Jeesuksen nimessä, aamen.
Jos ohjelma siunasi sinua, käy kotisivuillamme intouch.org.
"Kosketuskohta" johtaa ihmisiä Jeesuksen tuntemiseen -
ja vahvistaa paikallista seurakuntaa.
Ohjelmaa tukee In Touch -järjestö. Ohjelman ovat mahdollistaneet -
Jumalan armo sekä uskolliset rukouksenne ja lahjoituksenne.
Suomennos: Marianne Tenetz